 Generate a headline for the following text: nSekuvimbisa kwarakaita svondo rapera kuti raizodira pamusika mapeni egoridhe e Mosi-oa-Tunya ane mutengo wepasi uye huremu hwepasipasi hwe one tenth ye ounce anosvika zviuru zvina nemazana mashanu, kana kuti 4 500, bhanga guru renyika reReserve Bank of Zimbabwe razivisa kuti mapeni aya ave kuwanikwa pamusika. Bhanga guru iri rati mapeni aya ave kukwanisa kutengwa kubva kumabhanga, kuHomelink, pamwe nezvitoro zveAurex kutanga nChipiri 15 Mbudzi 2022. Izvi zvinotevera kutengeswa kwemapeni egoridhe makuru kutanga muna Chikunguru wegore rino pahurongwa hwehurumende neR-B-Z hwekudzikamisa hupfumi hwenyika. Imwe nyanzvi mune zvehupfumi inoshanda nesangano reLabour and Economic Developemnt Research Institute of Zimbabwe, Doctor Prosper Chitambara, vanoti vanoona kuuya kwemapeni madikidiki aya kuchipawo mukana kune veruzhinji wekuti vange vachikwanisawo kuchengetedza mari dzavo kuburikidza nemapeni aya. Ukuwo, mukuru werimwe sangano revanotengesera mumigwagwa, reVendors Intiative for Social and Economic Transformation, VISET, VaSamuel Wadzai Mangoma, vanoti hurongwa uhwu hwakanaka chose kana hwakaitwa zvakajeka. Asi vanoti veruzhinji vanotya kuhutambira kana vakacheuka shure vachitarisa zvakamboitika apo hurumende yakadzika zvirongwa zvakazotsvaira nekurovesa mari dzavo dzaive mumabhanga. Izvi zvinotsinhirwa nemunyori mukuru wemumwe mubatanidzwa wemasangano evashandi, weZimbabwe Federation of Trade Unions, ZFTU, VaKennias Shamuyarira, avo vanoti sevashandi, vanotarisira kuti hupfumi hwenyika hunovakwa pamwe nekudzikamiswa nezvigadzirwa zvinobva kumakambani emunyika, kwete kuburikidza vezvirongwa zvakanangana nekudzimura rimi remoto nguva iyoyo chete. VaShamuyarira vanoti zvizhinji zvezvirongwa zvinodzikwa nehurumende izvi zvinogumisira zvatosiya vashandi vave varombo kudarika pazvinenge zvisati zvadzikwa. Hatina kukwanisa kubata gavhuna veR-B-Z, Doctor John Mangudya kuti tinzwe kuti mapeni aya atambirwa sei neveruzhinji. Asi bhanga guru renyika rakavimbisa kare kuti hurongwa hwemapeni egoridhe uhwu hahuna wahunosiya shure, uye huchasvika nzvimbo dzose dzenyika. R-B-Z inoti kutenga mapeni ndeimwe nzira yekudyara nayo mari yakanangana nemunhu wese. Bhanga iri rinoti kubva muna Chikunguru wegore rino kusvika pari nhasi mapeni anodarika zviuru gumi nechimwe, kana kuti 11 000, anokosha madhora emunyika 11,4 billion atengeswa munyika uye mapeni egoridhe aya akwanisa kutsvaira mari dzanga dzichitenderedzwa pamusika mutema izvo zvadzikamisa hupfumi hwenyika pamwe nekuderedza inflation. No media source currently availableSure, heres a headline for the given text - RBZ Yotanga Kutengesa Mapeni Madukuku eGoridhe Kune Veruzhinji. 